**О Б Я В Л Е Н И Е**

На основание чл.17, ал.2 от Закона за лечебните заведения, чл. 21, ал. 1 от Закона за публичните предприятия /ЗПП/, чл. 37, ал. 1 и 2 от Правилника за прилагане на Закона за публичните предприятия /ППЗПП/ и чл. 3, т. 4 от Правилник за условията и реда за провеждане на конкурс за възлагане управлението на „Диагностично – консултативен център – Плевен” ЕООД, публично предприятие по Закона за публичните предприятия, дъщерно дружество на „УМБАЛ Д-р Георги Странски“ ЕАД-гр. Плевен, приети с решение на Съвета на директорите на „УМБАЛ Д-р Георги Странски“ ЕАД-гр. Плевен по протокол № 10/25.09.2024 г., и утвърдени от Изпълнителния директор на „УМБАЛ Д-р Георги Странски“ ЕАД-гр. Плевен,

**„УМБАЛ Д-р Георги Странски“ ЕАД-гр. Плевен, в качеството си на едноличен собственик на капитала на “Диагностично – консултативен център – Плевен” ЕООД (“ДКЦ – Плевен” ЕООД), обявява провеждането на конкурс за избор на Управител на “Диагностично – консултативен център – Плевен” ЕООД (“ДКЦ – Плевен” ЕООД), ЕИК114583635 , при следните условия:**

**I. Изисквания към кандидатите:**
До участие в конкурса се допуска лице, което отговаря на следните изисквания:
1. Да бъде български граждани или граждани на Европейския съюз, на държава – страна по Споразумението за Европейското икономическо пространство, или на Конфедерация Швейцария, който:
 1. Е лице с образователно – квалификационна степен “магистър” по „Медицина”, призната медицинска специалност и квалификация по „Здравен мениджмънт” или лице с образователно-квалификационна степен „магистър” по икономика и управление и с придобита образователна и/или научна степен, специалност или преминато обучение за повишаване на квалификацията по чл.43 от Закона за висшето образование в областта на здравния мениджмънт.

2. Да имат най-малко пет години трудов стаж като лекар, или икономист; кандидатите, притежаващи образователно-квалификационна степен "магистър" по медицина да имат придобита специалност;
3. Не е поставено под запрещение;
4. Не e осъждано за умишлено престъпление от общ характер;
5. Не е лишено от правото да заема съответната длъжност;
6. Не е обявено в несъстоятелност като едноличен търговец или неограничено отговорен съдружник в търговско дружество, обявено в несъстоятелност, ако са останали неудовлетворени кредитори;
7. Не е било член на управителен или контролен орган на дружество, съответно кооперация, прекратени поради несъстоятелност през последните две години преди назначаването, ако са останали неудовлетворени кредитори;
8. Не е съпруг/съпруга или лице във фактическо съжителство, роднина по права линия, по съребрена линия – до четвърта степен включително, и по сватовство – до втора степен включително, на управител или член на колективен орган за управление и контрол на същото публично предприятие;
9. Не заема публична длъжност по чл. 6, ал. 1, т. 1 – 35 и т. 38 и 39 от Закона за противодействие на корупцията, не е член на политически кабинет и секретар на община;

10. Не извършва търговски сделки от свое или от чуждо име;
11. Не е съдружник в събирателни, в командитни дружества и в дружества с ограничена отговорност;
12. Не е управител или член на изпълнителен или контролен орган на друго публично предприятие;
13. Може да отделя достатъчно време за изпълнение на възложените му задължения;
14. Отговаря на други изисквания, предвидени в учредителния акт на дружеството.
Забраните по т. 10 и 11 се прилагат, когато се извършва дейност, сходна с дейността на дружеството.

**II. Срок на договора за възлагане на управление и начин на определяне на месечното възнаграждение**
Договорът за възлагане на управлението с избрания кандидат се сключва за срок от 3 години, съгласно чл. 53, ал. 1 от  ППЗПП.
Месечното възнаграждение на управителя се определя по реда на чл. 56 от ППЗПП, съответно чл. 56, ал. 13 от ППЗПП, при следните условия:
1.    Стойностна на една бална единица по чл. 56, ал. 5 от ППЗПП се определя в размер на 80 на сто от минималната месечна работна заплата, установена за страната за съответния месец, включително в случаите по чл. 56, ал. 6 от ППЗПП.

2. Показател №4 „Изменение на финансовия резултат“ от Приложение 2 „Показатели и критерии за определяне на балната оценка в публичните предприятия“ към чл.56, ал.2 от ППЗПП с показател „Съотношение между средносписъчния брой лекари специализанти и средносписъчния брой персонал“

3. Показател №5 „Изменение на добавената стойност на един зает“ от Приложение 2 „Показатели и критерии за определяне на балната оценка в публичните предприятия“ към чл.56, ал.2 от ППЗПП с показател Нива на достигнатите средномесечни възнаграждения, определени с отрасловия колективен трудов договор, за отрасъл „Здравеопазване“.

**III. Срок за подаване на документите за участие в конкурса – 05.03.2025 г. – 16,00 часа.**
Документите се подават в деловодството на „УМБАЛ Д-р Георги Странски “ ЕАД – гр. Плевен, ул. „Георги Кочев“ № 8А.

**IV. Необходими документи за участие в конкурса**
За участие в конкурса се подават документи, поставени в два отделни запечатани плика, както следва:
Плик № 1 съдържа документи, удостоверяващи съответствието на кандидата с изискванията за участие и критериите за подбор:
1.    Заявление за участие в конкурса по образец – Приложение № 1
2.    Автобиография /европейски формат/
3.    Нотариално заверено копие от диплома за завършено висше образование с придобита образователно-квалификационна степен „магистър“ по медицина и квалификация по здравен мениджмънт или образователно-квалификационна степен "магистър" по икономика и управление и с придобита образователна и/или научна степен, специалност или преминато обучение за повишаване на квалификацията по [чл. 43 от Закона за висшето образование](https://web.apis.bg/p.php?i=11492&b=0#p350358) в областта на здравния мениджмънт;
4.    Нотариално заверено копие от диплома за придобита специалност в системата на здравеопазването
5.    Заверено копие от трудова книжка, или от друг документ, удостоверяващ професионалния опит на кандидата
6.    Декларация относно липсата или наличието на обстоятелства по чл. 20, ал. 1, т. 3-8 и т. 13 от ЗПП по образец – Приложение № 2
7.    Декларация относно липсата или наличието на обстоятелства по чл. 21, ал. 2 от ЗПП по образец – Приложение № 3
8.    Свидетелство за съдимост, издадено за нуждите на конкурсната процедура - оригинал
9.    Удостоверение за членство в БЛС.
Плик № 2 съдържа програма за развитието и дейността на “Диагностично – консултативен център – Плевен” ЕООД за тригодишен период.

Пликове № 1 и № 2 се поставят в един общ запечатан непрозрачен плик с ненарушена цялост, който се надписва с позицията, за която се кандидатства, наименованието на публичното предприятие, трите имена на кандидата, адрес, електронна поща и телефон за кореспонденция и връзка, и се завежда в деловодството на „УМБАЛ Д-р Георги Странски“ ЕАД – гр. Плевен, бул. „Георги Кочев“ №8А, като приносителят се информира за входящия номер.

**V. Начин на провеждане на конкурса**
1.    Конкурсът се провежда на три етапа:
1.1. проверка на съответствието на представените документи с предварително обявените изисквания;

1.2. представяне от кандидатите на програма за развитието и дейността на лечебното заведение за тригодишен период;

1.3. събеседване с кандидатите.

2.   В десетдневен срок след изтичането на срока за подаване на документи от кандидатите комисията извършва проверка по документи от плик № 1 за съответствие с предварително обявените изисквания и изготвя протокол и списък на допуснатите и недопуснатите кандидати.

3. Плик № 2 се отваря, ако документите от плик № 1 и кандидатът отговарят на изискванията, определени в настоящата заповед. Оценяването на концепцията, съдържаща се в него, се извършва в петдневен срок. До събеседване се допускат кандидатите, получили оценка на представената концепция не по-ниска от мн. добър 4,50.
4. Комисията съставя и подписва протокол за работата си по т. 3 и изпраща писма до допуснатите кандидати за участие в третия етап на конкурса – събеседване, като определя ден и час за провеждането му. Списък с допуснатите и недопуснатите кандидати по т. 2 и по т. 3 се обявява на електронната страница на „УМБАЛ Д-р Георги Странски“ ЕАД – гр. Плевен.
5. Оценката на концепцията се формира въз основа на следните критерии:
- съответствие с нормативната уредба;
- съответствие на формулираните цели и задачи с вида на лечебното заведение и с предмета на дейност;
- анализ на здравно-демографски и здравно-икономически показатели;

- съответствие на разработения проект с обективното състояние на лечебното заведение;
- логическа структура на разработката;
- степен на практическо прилагане на придобитите теоретични познания.
6. Темите, предмет на събеседването са:
-    Особености и характеристики на дейността на “Диагностично – консултативен център – Плевен” ЕООД;
-    Източници на финансиране и начини за стабилизиране/подобряване на финансовото състояние на “Диагностично – консултативен център – Плевен” ЕООД;
-    Органи на управление на публичното предприятие – права и задължения;
-    Визия за развитие на “Диагностично – консултативен център – Плевен” ЕООД за тригодишен период;
-    Други въпроси, относими към дейността на “Диагностично – консултативен център – Плевен” ЕООД, по преценка на комисията
7.    Оценката от проведеното събеседване се формира въз основа на следните критерии:

- обосновано представяне на приоритетите и задачите на лечебното заведение;

- степен на познаване на нормативната уредба;

- способност да се планират и взимат управленски решения;

- административни умения, професионални и делови качества;

- комуникативни способности и организационни способности;

- способност за обективни преценки и представяне на адекватно разрешение на конкретен проблем.

8.    Крайната оценка на комисията се формира, съгласно методиката, описана в чл. 10, ал.5 и ал.6 на утвърдените Вътрешни правила за провеждане на конкурс за член на орган за управление и контрол – управител на “Диагностично – консултативен център – Плевен” ЕООД, публично предприятие по Закона за публичните предприятия, дъщерно дружество на „УМБАЛ Д-р Георги Странски“ ЕАД – гр. Плевен.

9.    В двудневен срок след провеждане на събеседването, комисията извършва крайно класиране на допуснатите кандидати. Класират се кандидатите, получили средноаритметична оценка от концепцията и от проведеното събеседване, не по-ниска от мн. добър 4,50, като при класирането същите се подреждат по низходящ ред и на първо място се класира кандидатът, получил най-висока обща оценка. За резултатите от събеседването и крайното класиране на кандидатите се изготвя окончателен протокол на комисията, към който се прилагат и изготвените протоколи от предходните етапи на процедурата. Окончателният протокол се представя на Съвета на директорите на „УМБАЛ Д-р Георги Странски“ ЕАД – гр. Плевен за утвърждаване и вземане на решение за избор на управител.
10.    След приключване на работата на комисията по всеки етап от процедурата, същата изготвя протокол в двудневен срок.
11.    В двудневен срок от утвърждаване на предложеното класиране по реда на т. 9 комисията обявява класирането на интернет страницата на „УМБАЛ Д-р Георги Странски“ ЕАД – гр. Плевен, като обявлението за резултата се подписва от председателя на комисията.
12.    В случай, че избраният кандидат не отстрани налично несъответствие с изискванията на чл. 20, ал. 1, т. 9-12 и на ал. 3 от Закона за публичните предприятия преди назначаването му, на неговото място може да се избере вторият класиран или да се обяви нов конкурс.
13.    В случаите, когато всички кандидати са получили крайна оценка, по-ниска от 4,50, Съветът на директорите на „УМБАЛ Д-р Георги Странски“ ЕАД – гр. Плевен, прекратява процедурата и обявява нов конкурс.
14.    В случаите, когато няма подадени документи, комисията предлага на изпълнителния директор на „УМБАЛ Д-р Георги Странски“ ЕАД – гр. Плевен да се удължи срокът за подаването им с до 15 дни. Заповедта за удължаване на срока се оповестява на интернет страницата на Агенцията за публични предприятия и контрол и на интернет страницата на лечебното заведение.
15.    В случаите, когато и след удължаване на срока по т. 14 няма подадени документи, изпълнителният директор на „УМБАЛ Д-р Георги Странски“ ЕАД – гр. Плевен, прекратява конкурса със заповед.

**VI. Информация за финансовите отчети на дружеството, анализи и доклади за дейността може да бъде намерена в Търговския регистър и РЮЛНЦ към Агенция по вписванията и на електронно-информационна система за публичните предприятия - АППК | Публична информация (https://appk.government.bg/) поддържана от АППК.**

**Достъп до обявата и образците на документи** – на интернет страницата на „УМБАЛ Д-р Георги Странски“ ЕАД – гр. Плевен – https://umbalpleven.com/category/konkursi/
**Телефон за връзка и информация** – 064 886279 – Главен юрисконсулт – Тодор Царски.